paragraph_text: Na predsjedničke izbore izašlo je više kandidata, ali samo su dvojica uspjela ući u drugi krug, jer nijedan kandidat nije već u prvom krugu uspio skupiti 50% glasova birača. Pobjedu u prvom krugu odnio je José Mujica, kandidat Širokog fronta, osvojivši 48%, a drugi s osvojenih 27% glasova bio je desničarski kandidat Luis Alberto Lacalle, koji je od 1990. do 1995. već bio obnašao dužnost predsjednika Urugvaja. U drugom krugu Mujica je odnio pobjedu s 54% osvojenih glasova birača,<ref> Sergej Županić, Bivši gerilac Tupamarosa pobijedio na predsjedničkim izborima, Večernji list, objavljeno 30. studenog 2009., pristupljeno 26. travnja 2016. i tako ispunio očekivanja u predizbornim anketama, u kojime je bio i najizgledniji kandidat za novog urugvajskog predsjednika. Bivši gerilac favorit predsjedničkih izbora u Urugvaju, Slobodna Dalmacija, objavljeno 25. listopada 2009., pristupljeno 26. travnja 2016.